Iepirkuma komisijas 2016.gada 15.augusta sēdē sniegtās atbildes

uz ieinteresētā piegādātāja uzdotajiem jautājumiem par

atklātā konkursa **„Sabiedrības informēšanas kampaņu izstrāde un īstenošana**

**par veselības veicināšanas jautājumiem”**

(iepirkuma identifikācijas Nr. SPKC 2016/12), nolikumu

**Jautājums:** Vai būtu iespējams norādīt kampaņu aktīvo laiku materiālu un informācijas sagatavošanas posmu.

**Atbilde:**

Saskaņā ar Iepirkuma Nr. SPKC 2016/12 Tehniskās specifikācijas 1.4.punktu kampaņas aktīvās īstenošanas laiks ir 2016. gada septembris līdz 19. decembris.

Atbilstoši Iepirkuma Nr. SPKC 2016/12 nolikuma Tehniskās specifikācijas 1.5.5.punktam un 2.5.5.punktam, Pretendents izstrādā kampaņas īstenošanas laika grafiku, izdalot katrā kampaņas posmā (t.sk. apakšposmos, ja tādi ir paredzēti) īstenojamās aktivitātes. Līdz ar to Pretendents pēc saviem ieskatiem plāno kampaņas norisi. Kā arī atbilstoši Iepirkuma Nr. SPKC 2016/12 nolikuma III Nodaļas – Iepirkuma (pakalpojuma) līguma projekta 4.3.1.punktam, izpildītāja pienākums ir 1 (vienas) nedēļas laikā pēc Līguma noslēgšanas Pasūtītāja par līguma izpildi atbildīgajai personai iesniegt detalizētu Pakalpojuma īstenošanas laika grafiku, kur izpildītājs precizē termiņus, kādos tiks veikti nepieciešamie sagatavošanās darbi un aktivitāšu īstenošana atbilstoši izpildītāja iesniegtajam piedāvājumam.

**Jautājums:** Lūdzu sniegt papildus skaidrojumu par iepirkuma Nr. SPKC 2016/12 13.4. punktā minētajiem speciālistiem.

**Atbilde:**

Iepirkuma Nr. SPKC 2016/12 nolikuma 13.4.punkts nosaka prasības attiecībā uz pretendenta rīcībā esošo personālu, kas nepieciešams pakalpojuma izpildei, t.i., pakalpojuma sniegšanā uz visu pakalpojuma īstenošanas periodu Pretendentam jāiesaista speciālisti ar atbilstošu kvalifikāciju – ne mazāk kā viens projektu vadītājs (kampaņas plānošanai, organizēšanai un vadīšanai), ne mazāk kā viens speciālists ar pieredzi integrētās komunikācijas kampaņu īstenošanā (kampaņas īstenošanai), kā arī tikai iepirkuma priekšmeta 1.daļā – ne mazāk kā 1 (viena) ārstniecības persona – bērnu ķirurgs vai traumatologs un tikai iepirkuma priekšmeta 2.daļā – ne mazāk kā 1 (viena) ārstniecības persona – infektologs (lai nodrošinātu profesionāli un zinātniski pareizu un korektu kampaņas vēstījuma un materiālu saturs).

Integrētas komunikācijas kampaņas īstenošana prasa pretendenta kapacitātes resursus un kompetenci gan attiecībā uz kampaņas vadīšanu un koordināciju, gan kampaņas aktivitāšu īstenošanu, tādēļ piesaistītajiem speciālistiem ir jābūt attiecīgās jomas ekspertiem. No šo speciālistu darba vistiešākajā veidā ir atkarīgs sabiedrības informēšanas kampaņas vēstījuma un materiālu saturs, kam ir jābūt profesionālam, korektam un atbilstošam kampaņas komunikācijas mērķiem. Atbilstoši minētajam, lai nodrošinātu kvalitatīvu integrēto komunikācijas kampaņu īstenošanu, un rēķinoties ar resursiem, kādi ir nepieciešami šāda apjoma un tipa projektiem, iepirkuma nolikumā tiek paredzētas konkrētas prasības attiecībā uz pretendenta tehniskām un profesionālām spējām.

Iepirkumā Nr. SPKC 2016/12 pretendentam izvirzītās kvalifikācijas prasības attiecībā uz pieredzi ir analogas iepriekš Slimību profilakses un kontroles centra īstenotajiem iepirkumiem par sabiedrības informēšanas kampaņām.